钦定古今图书集成/明伦汇编/氏族典/第248卷 > 张昺
## 钦定古今图书集成/明伦汇编/氏族典/第248卷 > 张昺

按《明外史张昺传》：“昺，泽州人。洪武中，举人材，累官工
部右侍郎。坐法，降河南卫指挥佥事。建文帝即位，廷
臣议削夺诸藩，更置守臣，乃以昺为北平布政使，受
密命，伺察燕事。昺知必为变，乃部署在城七卫及屯
田军士，列九门防守。建文元年七月六日，会朝廷遣
人逮燕府官校，王伪缚官校置庭中，将付使者。绐昺”
入至端礼门，为伏兵所执，昺不屈死。福王时，谥《节愍》。